 Ugu horrayn madaxweyne Muuse Biixi Cabdi oo kulankan daah-furay, ayaa ku dheeraaday ujeedadda kulanka, waxaana uu sheegay in xukuumadda looga fadhiyo sidii ficil loogu beddeli lahaa ballamihii uu xisbigu ummadda u qabtay oo lagu lammaaneeyey qorshaha horumarinta qaranka Somaliland ee labaad, waxaana isaga oo arrimahaas ka hadlaya uu yidhi, Hawlaha inoo yaallaa way badan yihiin waxaana aynu soo galnay olole siyaasadeed, waxaana aynu dadka u ballan qaadnay ballamwaaweyn inaga oo xisbiga KULMIYE ah, Barnaajim lix tiir ah oo dadku aamineen oo qurux badan baynu samaynay, waxaana aynu rabnaa in Barnaamijkii la furfuro illayn wuu koobnaaye oo 23-kaa wasaaradood ay mid waliba qorshaheedii la baxdo oo ay u samayso sanadle, lix-biloodle iyo saddex-biloodle ka dheegan Barnaamijka xisbiga iyo qorshaha horumarinta qaranka ee labaad Somaliland National Plan II, waxaynu u baahanahay inaynu diyaarino 120-kaBoqol iyo labaatan maalmood ee ugu horreeya oo run ah. 